text: [{"text_idx": "#000003", "text": "SEVU\u2013 A noqu tatadra voli ena gauna au se cauravou lailai kina, me bau dua na noqu i tau gone yalewa e totoka. Au a laki vuli ena koronivuli mai Lodoni ka sega ni yali vei au niu na gadreva me keirau na veitau kei na dua na gone yalewa rairai totoka."}, {"text_idx": "#000005", "text": "Mai na vale au tiko kina au raica sara ni dua na gone yalewa totoka buiniga vinaka ni basika ga mai tuba ka lesu tale,ka mai nai rairai walega ni babana, a malele sara kina na yaloqu meu via kila se raica na matana."}, {"text_idx": "#000006", "text": "Au vakataroga sara se ocei na gone yalewa koya,ia era tukuna vei au ni vuli tiko mai Delainavesi ka rau dau taqomaki koya vakavinaka sara na nona i tubutubu,ka sega ni dau laurai me lako vata kei ira na gone yalewa ia ena dau tu voli ga e vale."}, {"text_idx": "#000007", "text": "Ena vica na siga au a tiko kina mai Naloto au a sasaga kina vakaukauwa meu bau raica madaga na matana,ia ena dua na mataka ni sigatabu au a dabe toka au raica e dua na gone yalewa kau sega ni rawa ni vakamacalataka rawa na kena totoka ni takoso e mata ni neitou vale. Au tucake saraga yani meu raica na gone yalewa oqo kau bau saga meu vakayadra madaga vua."}, {"text_idx": "#000009", "text": "Au a sasagataka vakaukauwa me keirau bau veitalanoa madaga ena yakavi oya ka ena vanua talega ga oqo sa vakadeitaka kina na utoqu niu taura na gone yalewa oqo me noqu i tau ka me na yaco me noqu daulomani."}, {"text_idx": "#000011", "text": "Ni oti e vica na yabaki ni veikilai sa vakaveiyawakitaki keirau na cakacaka, ka sa malumalumu talega mai na neirau dau sota se veikilai ka au sa laki vakawati ka sa vakawati talega okoya ka sa mai cavuka na neirau veitara2 me vaka ni keirau sa dui vakamatavuvale ka sega ni qai veirogoci tale."}, {"text_idx": "#000012", "text": "Au mai sotava e vuqa na dredre ena noqu vakawati kau dau vakananuma lesu na neirau gauna vinaka kei Lusi ia sa dredre ni sa vakavuvale talega ko koya. Au a vosota toka na dredre ni bula vakawati oya me yacova niu sa sasaga meu gole ki Amerika ka na yabaki 2022 au sa biubiu kina meu sa vuka kina vanua levu o Amerika."}, {"text_idx": "#000013", "text": "LUSI-Sa mai yali na turaga na watiqu Ka au a sasaga mai e Amerika ena yabaki 2019.\nEna Vakaraubuka nai ka 16 ni siga ni Sepiteba 2022, sa taqiri na talevoni mai vua e dua na tinaqu Lailai, ka kerea meu laki picktaka mai e dua nodrau vulagi ka kauti koya yani ena vale keitou tiko kina."}, {"text_idx": "#000014", "text": "Au a vakarau ena mataka oya ka lako yani meu laki kauti koya mai,ka au raica ni yabe mai kau sega ni malele meu raica yani vakavinaka kau sa vakatotolo voli tikoga,ia ena gauna sa yaco mai kina ena motoka au a qai rai cake yani e sota na matai keirau kau nanuma ga niu tadra tiko."}, {"text_idx": "#000015", "text": "E tava tukituki tuga na utoqu se o Sevu dina oqo se sega,ia Keirau veigaluvi voli mai ena neirau sega ni vakabauta ni rawa ni keirau rawa ni mai sota tu ena dua na gauna vaka oqo,ia au sa kaya ga me keirau yaco totolo yani meu sobo ka bau ceguva eso na cagi bulabula ka vakaseavutaka talega na lomatarotaro e yacovi au voli mai."}, {"text_idx": "#000018", "text": "Save my name, email, and website in this browser for the next time I comment."}]